Uutisissa: Uskonnonvapaus yhä enemmän uhattuna kaikkialla.
Yhdysvallat tehostaa uskovien suojelemista.
Lisäksi: Sairaala uskon varassa. Lähetyslääkäri luottaa rukoukseen -
tuodakseen terveydenhuoltoa ja evankeliumia köyhille.
Ja: Kuningas Daavidin ensimmäinen pääkaupunki -
ja Raamatun patriarkkojen hauta: vierailemme Hebronissa.
KRISTILLISEN MAAILMAN UUTISET
Tervetuloa uutisten pariin! - Olet Wendy Griffith.
Tuossa sanotaan, että olen George. - Ja minä Wendy. Olen George.
Iskut ovat ravistelleet muslimeja Uudessa-Seelannissa, -
kristittyjä Sri Lankassa ja juutalaisia USA:ssa.
Yhdysvaltojen uskonnonvapauskomissio -
julkaisi vuosiraportin pahimmista vainon harjoittajista.
Jennifer Wishon jatkaa kongressista.
Uskonvainot ovat vakava ongelma monissa maailman maissa.
Tuore raportti selvittää, ketkä rikkovat uskonvapautta kaikkein räikeimmin.
Pahimpia rikkojia ovat mm. Iran, Venäjä ja talousmahti Kiina.
Kiina on nouseva voima.
Sen talous kasvaa vuosi vuodelta. Se laajentaa asevoimiaan.
Sillä on maailmanlaajuisia tavoitteita.
Se vie kaikkialle mukanaan vainojen arvoja.
Kakkoslistan rikkojia ovat mm. Kuuba, Irak ja USA:n Nato-liittolainen Turkki,-
joka piti amerikkalaispastori Brunsonia vankina liki kaksi vuotta.
Komission yksi mittari on hallinnon harjoittama väkivalta -
ja lisäksi silmien sulkeminen väkivallalta.
Diplomatia ei sido yhdeksänjäsenistä uskonnonvapauskomissiota.
Jäsenet voivat kertoa havainnoistaan aivan suoraan.
Komissiona me uskomme, että minkään uskonnon harjoittajan -
ei pitäisi joutua pelkäämään pyhäkössään.
Etenkin kristittyjen tilanne on vakava.
Kristityt ovat maailman vainotuin uskonnollinen ryhmä, -
ja vainot vain kiihtyvät.
Komissio vaatii presidenttiä nimittämään neuvonantajan, -
asettamaan pakotteita pahimmille rikkojille ja antamaan rahaa -
ulkoministeriön työhön pyhäkköjen suojelemiseksi.
Kirkoista on tullut terroristien kohteita.
Uskomme, että hallintomme voisi toimia tehokkaasti -
yhteistyössä eri maiden hallintojen kanssa -
ja tarjota koulutusta poliisivoimille, lainvalvojille, -
kotimaan turvallisuuden viranomaisille sekä pyhäköille.
Monille uskontojen edustajille uskonnonvapaus on yhä enemmän -
kysymys elämästä ja kuolemasta.
Jennifer Wishon, kongressirakennus.
Olet vastaava kansainvälinen kirjeenvaihtaja. Matkustellut paljon.
Puhutaanpa raportista. Iran ja Kiina eivät olleet yllätyksiä.
Venäjä oli pieni yllätys. Siellä on paljon ortodokseja.
Totta. Valtaosa vainoista tulee sieltä.
Pari vuotta sitten Venäjällä hyväksyttiin kiistelty laki, -
joka käytännössä teki lähetystoiminnasta laitonta.
CBN News oli ensimmäinen uutistoimisto, joka haastatteli -
ensimmäistä lähetystyölain nojalla syytettyä. Hän oli amerikkalainen.
Asia aiheuttaa suurta huolta. Valtiokoneisto ja ortodoksikirkko -
painostavat muita uskovia kuin ortodokseja.
Baptistit, helluntailaiset ja herätys- kristityt kohtaavat ankaraa vainoa.
Farisealainen henki elää yhä.
Miksi on tärkeää nostaa esiin maita, jotka vainoavat uskovia?
Vainot osuvat yhteiskuntien sydämeen, -
mitä tulee ihmisten välisiin suhteisiin -
ja naisten asemaan.
Suhtautuminen toisen uskoon heijastelee yleistä kohtelua.
Jos muslimeja, buddhalaisia, hinduja tai kristittyjä vainotaan, -
se vaikuttaa koko yhteiskunnan perustukseen.
Usko on yhteiskunnan erottamaton osa.
Jos vainoaa yhtä uskontoa, toinenkin uskonto kärsii.
On tärkeää, että USA:n ulkoministeriö ja eri ryhmät, kuten Open Doors -
ja International Christian Concern, tuovat esiin uskonvainojen uhreja.
Tiedän, että CBN News keskittyy kristittyjen vainoihin, -
mutta on tärkeää kertoa Kiinan muslimien kärsimyksistä -
ja Myanmarin rohingojen kärsimyksistä.
Ne ovat tärkeitä näkökulmia ja raportteja, joita täytyy esittää.
Uudessa-Seelannissa iskettiin moskeijaan, -
Sri Lankassa kristittyjä vastaan ja täällä Amerikassa synagogaan.
Miksi pyhäköt ovat nyt kohteena? - Ne ovat haavoittuvia.
Nyt tilanne on muuttumassa.
Koska iskut pyhäkköihin ovat lisääntymässä, -
asiaan on alettu suhtautua vakavasti. Mutta pyhäköt ovat siis haavoittuvia.
Kiitos, George.
Lähi-idän seurakunnan tilanne on viime vuosina ollut synkeä.
Jotkut kuitenkin sanovat, että uskovien elämä tänään -
heijastelee entisaikojen sankarien uskoa ― kristinuskon syntysijoilla.
Chris Mitchell jatkaa.
Kautta Lähi-idän kristityt ja seurakunta ovat kärsineet ankaria vainoja.
Silti toiveikkuus elää yhä.
Seurakunta seisoo lujana -
huolimatta vaikeuksista, julmuuksista ja vainosta.
Egyptiläissyntyinen Yvette Isaac: he jatkavat alkukristittyjen todistusta.
Uskon, että joka päivä kirjoitetaan uusi sivu Apostolien tekojen kirjaa.
Isaac haluaa lännen kristittyjen tietävän tapahtumista.
Siellä asuu kristittyjä veljiä ja sisaria.
Ilman heitä lännessäkään ei olisi kristinuskoa.
Lähi-idän kristittyjen ansiosta kristinusko levisi kaikkialle maailmaan.
Kristittyjä on painostettu valtavasti, hän sanoo.
Kaikki alkoi siellä. Vihollinen haluaa tuhota sen -
ja hävittää kristinuskon Lähi-idästä.
Se lisää painostusta. Ihmisiä painostetaan kaikin tavoin.
Isaacilla on tv-ohjelma Lähi-idässä. Hän uskoo, -
että kristillinen media voi auttaa kristittyjä.
Kristittyjen pitää tietää totuus.
Kristillisen median pitää kertoa tarinoita sieltä.
Sekulaari media kertoo asioista ainoastaan omalta kantiltaan.
Tietous on tärkeää. Siksi kerromme kärsivien kristittyjen tarinoita.
Hän kertoo myös kristityistä, jotka kärsivät Isisin käsissä.
Menemme Irakiin ja Syyriaan.
Yritämme voimauttaa tyttöjä, jotka ovat olleet Isisin orjina.
Kristityt Syyriassa ja Irakissa eivät halua puhua. Luultavasti he pelkäävät.
He kuitenkin kokevat voivansa avautua meille.
Me kerromme heidän luvallaan maailmalle heidän tarinansa.
Hän kertoo ortodoksipapista ja evankelikaalipastorista.
Ortodoksipappi kertoi, miten vedestä oli pulaa ja hänellä oli tippa vettä.
Hän kertoi halunneensa jakaa veden evankelikaalipastorin kanssa, -
sillä yhdessä he ovat vahvempia.
Jos hän elää ja pastori kuolee, hän olisi heikompi.
Hän toivoo, että jokainen Kristus-ruumiin jäsen tekee osansa.
Mitä olen kutsuttu tekemään? Etenkin lännessä.
Lännen kristittyjen pitää ymmärtää, miten tärkeää on, -
että Lähi-idässä on kristittyjä.
Chris Mitchell, Jerusalem.
Tulossa: Miehen koko elämä on ollut Jumalaan luottamisen kokeilu.
Epätoivoinen rukous ja sinapinsiemenen verran uskoa -
muuttavat satojentuhansien elämää Perussa.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Hei taas. Eräs lähetyslääkäri on kamppaillut uskonsa kanssa -
etenkin muutettuaan Etelä- Amerikkaan palvelemaan köyhiä.
Hiljattain Klaus-Dieter John kertoi, että epätoivoiset rukoukset -
synnyttivät modernin sairaalan Perun vuoristoon.
Millainen vaikutus sairaalalla on perulaisten elämään?
Sairaala perustettiin vuonna 2007.
Se on toiminut yksitoista vuotta.
Sillä on ollut 330 000 potilasta.
Omaiset mukaan luettuna vaikutus- piirissä on ollut 500 000 perulaista.
Joka aamu järjestetään hartaus. Hartauksia on toistaiseksi ollut 3 000.
Puoli miljoonaa perulaista on kuullut Kristuksen rististä, -
tyhjästä haudasta ja ikuisen elämän toivosta.
Meillä käyvistä ainakin 80 prosenttia on köyhiä, -
ketšua-intiaania, inkojen jälkeläisiä.
He elävät alkeellisesti, monet ilman juoksevaa vettä ja sähköä.
He tulevat sairaalaan, -
joka on yhtä moderni kuin Virginia Beachissa tai Washingtonissa.
Kuinka moni on tullut uskoon sairaalassa?
En tiedä tarkkoja lukuja, mutta sairaalassa on kaksi pastoria.
Puoli miljoonaa perulaista on kuullut evankeliumin.
Toinen pastori on entinen katujen narkomaani, -
joka kääri aina sätkiä.
Yhtenä päivänä hän löysi paksun kirjan, jossa oli sivuja 1 200 sätkään.
Hän repi ensimmäisen sivun ja alkoi lukea. Se oli Raamattu.
Hän tuli uskoon. Hän on työskennellyt meillä liki viisi vuotta.
Hän käy Etelä-Perussa tapaamassa sairaalassa uskoon tulleita -
ja auttamassa heitä mukaan paikallisseurakuntaan.
Tiedämme, että 15 000 niistä, jotka tulivat uskoon sairaalassa -
ja saivat Raamatun, ovat nyt mukana seurakunnan toiminnassa kylässään.
Mitä toivot perulaisten saavan sairaalasta hoidon lisäksi?
Minkälaisen kokemuksen toivot heidän saavan?
Sanoma on evankeliumi.
Kuten sanoin, meillä on joka päivä aamuhartaus.
Sanomme, että jokainen ihminen kohtaa vääjäämättä kuoleman, -
mutta ristin mies voi antaa meille ikuisen elämän.
Jumala lähetti oikeita ihmisiä oikeaan aikaan. Esimerkiksi sen insinöörin.
On tapahtunut monta ihmettä.
Siksi sanon kirjassani, että olen nähnyt Jumalan toimivan.
Vuonna 2004 etsimme rakennus- insinööriä johtamaan koko projektia.
Hänen piti olla ahkera ja terve. Olemme 3 000 metrin korkeudessa.
Mutta emme pystyisi maksamaan palkkaa.
Eräs juristi kertoi olleensa mukana 25-henkisessä tiimissä, -
joka auttaa orpokotia Sao Paulossa Brasiliassa.
Yksi tiimiläisistä oli työskennellyt saksalaisessa rakennusfirmassa.
Kysyin heti puhelinnumeroa.
Pyysin pientä taukoa. Soitin heti Udo Klemenzille ― se oli hänen nimensä: -
"Soitan Wiesbadenista. Haluamme rakentaa sairaalan Peruun.
Kuulin teistä juuri. Voitteko tulla vetämään projektia ilman palkkaa?"
Kävin vielä samana iltana hänen luonaan Frankfurtin pohjoispuolella.
Esittelin projektia.
Lopetettuani hänen vaimonsa Barbara sanoi jotain, mitä en ikinä unohda.
"Olemme luterilaisia, sitoutuneita uskovia.
Kolme päivää sitten kysyimme, haluaako Jumala käyttää meitä.
Rukoilimme tänäkin aamuna keittiössämme kolme tuntia.
Heti lopetettuamme puhelin soi. Se olitte te."
Udo ja Barbara tulivat Peruun elokuussa 2005.
Hän rakensi sairaalan, koulun, mediakeskuksen ja paljon muuta.
Hän työskentelee Perussa edelleen. On työskennellyt yhdeksän vuotta.
Pidin lupaukseni: ilman palkkaa.
Oliko aikoja, jolloin ette olleet varmoja, järjestyykö kaikki?
Pelkäämme joka päivä. Joka päivä. Meillä on paljon ongelmia koko ajan.
Jälkeenpäin näemme, miten Jumala suojeli ja piti huolta.
Tämä on kertomus ihmeistä, monista erityisistä tapauksista, -
jotka vakuuttavat agnostikkoja ja ateistejakin korkeammasta voimasta.
Mutta etukäteen ongelmat tuntuvat mahdottomilta.
Jälkeenpäin näemme, että Jumala on ollut uskollinen.
Mutta kun mietimme ensi vuotta tai kuukautta, vapisemme pelosta.
Se on ollut elämäni.
Rukoilen aina, ettei Jumala jättäisi pulaan tälläkään kertaa.
Monesti kotona ollessani luen kahta kirjoittamaani kirjaa.
Vaimo nauraa, että taas minä luen omia kirjojani.
Tiedän, että kirjassani kaikki numerot täsmäävät.
Niin on todella tapahtunut. Olen nähnyt sen omin silmin. Samoin muut.
Minua rohkaisee, että Jumala on ollut uskollinen 20 ja 10 vuotta sitten -
ja Hän on uskollinen huomennakin.
Minulle usko ei ole ikinä ollut halleluja-uskoa vaan aina kamppailua.
Epätoivoista riippumista ristissä.
Kun puhun kristinuskosta, sanon, ettei kristinusko ole helppoa.
Se tarkoittaa kaikkea. Pitää antaa kaikki: elämä, rahat, aika.
Se on hikeä ja kyyneleitä. Mutta lopulta näkee, että Jumala vie läpi.
Tulossa: Kulje halki Vanhan testamentin historian Hebronissa, -
jossa sijaitsevat patriarkkojen hauta ja taivaan portti.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Löydä Jumalan lupaukset: -
Pelastan hänet, suojelen häntä, vastaan hänelle, autan häntä, -
vapautan hänet, kunnioitan häntä, annan pitkän iän, osoitan pelastuksen.
Koin olevani rakas ja tärkeä. - Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset. Uusi opetus Pat Robertsonilta.
Hei taas! Hebron oli Raamatun ajan suurimpia kaupunkeja.
Nyt se on yksi Israelin neljästä pyhästä kaupungista.
Etkö tiennyt? - En. Kiitos.
Hebron on Israelin hallitsema jaettu kaupunki.
Juutalaisilla ja muslimeilla on siellä yhteinen pyhä paikka.
CBN:n Scott Ross jatkaa.
Tämä on Hebron. Tänne Aabraham hautasi Saaran.
Raamattu kertoo, että myöhemmin myös hänet, poika Iisak -
ja pojanpoika Jaakob sekä heidän vaimonsa haudattiin tänne -
patriarkkojen hautaluolaan.
Täällä asui juutalaisia vuoteen 1929, jolloin heidät ajettiin pois.
He palasivat kaupungin tultua Israelille vuoden 1967 kuuden päivän sodassa.
Nykyään Hebronissa asuu noin 800 juutalaista -
noin 200 000 arabin keskellä.
Juutalaisten, kristittyjen ja muslimien kunnioittama Hebron -
oli Daavidin ensimmäinen pääkaupunki.
Hiljattain YK lausui, että se on uhanalainen muslimien pyhä paikka.
Todistaisivatko arkeologiset kaivaukset -
Israelin olemassaolosta tuhansia vuosia sitten?
Hebronissa kaikki löydöt sopivat Raamatun kertomukseen.
1. Moos. 23:ssa kerrotaan, että Aabraham osti koko vainion ja puut.
Luola on tuolla kallion alla vainion päässä.
Luola ajoitettiin keskipronssikaudelle eli juuri esi-isien ajalle.
Luolasta on löytynyt keramiikkaa ensimmäisen temppelin ajalta.
Hepreassa nimi "Hebron" tarkoittaa "yhteyttä". - Niinkö?
"Lehaber" tarkoittaa "luoda yhteys".
Hebronissa kaikki yhdistyy: Raamattu, arkeologia, perimätieto, -
pyhyys ― kaikki.
Arnon vei minut rakennukseen ja näytti "Taivaan portin".
Tässä lukee hepreaksi: "Makpelan luola".
Muinaisten juutalaislähteiden mukaan tämä on Taivaan portti.
Mennään katsomaan.
Olemme matkalla taivaaseen. - Aivan.
Itse asiassa juutalaisilta on nykyään pääsy kielletty osaan rakennusta.
Monet tulevat tänne rukoilemaan kaikkialta, kaikista uskonnoista.
Puhutaan aabrahamilaisista uskonnoista. Aabraham on tässä.
Tämä on Aabrahamin muistomerkki.
Luola sijaitsee suoraan muistomerkin alla.
On kolme paria: Aabraham ja Saara, Iisak ja Rebekka, Jaakob ja Leea.
Eli varsinaiset luut sijaitsevat täällä alla? - Juuri niin.
Miten löysitte sen? - Oli keskiyö loppu- vuonna juutalaisessa kalenterissa.
Tänne oli tullut paljon ihmisiä. He puhalsivat shofariin ja lauloivat.
Meteli oli kova. Metelin suojissa -
hakkasimme taivaan portit auki lekalla ja taltalla.
Siitä on vuosikymmeniä. Sen jälkeen luolaan ei ole päästetty enää ketään.
Portaat johtivat pimeään ja pitkään tunneliin. Ryömimme sen läpi.
Irrotimme lattiasta laattoja ja löysimme luolan.
Luolia oli kaksi. Ryömin ihmisluiden keskellä.
Kosketin historiaa, Raamattua.
Vieressä on pääsynagoga, jossa juutalaiset voivat rukoilla.
Nykyisin rakennus on jaettu synagogaan ja moskeijaan.
Muslimit hallitsevat rakennuksen uskonnollista käyttöä.
Israel valvoo turvallisuutta. Järjestely auttaa säilyttämään rauhan.
Muslimit pääsevät pääsaliin. Juutalaiset pääsevät siniselle alueelle.
Se on neljäsosa koko tilasta. Kristityt pääsevät molempiin.
Tämä on tilanne 344 päivänä vuodessa.
Kymmenenä päivänä juutalaiset pääsevät pääsaliin.
Toisena kymmenenä päivänä muslimit tälle puolelle.
Arnon sanoo, ettei järjestely ole ihanteellinen.
Hän takaisi pääsyn kaikille koko ajan.
Pyysimme hallintoa avaamaan sen. He eivät suostuneet.
Se toimii, älkää muuttako sitä.
Scott Ross, patriarkkojen hauta, Hebron.
Lisää vastaavanlaisia raportteja on sivulla cbnnews.com. Jatkamme pian.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Synagogaan tehdyn ampumaiskun jälkeen Kaliforniassa -
uskovien yhteisö kokoontui vetoamaan yhtenäisyyden puolesta.
Raastava suru ja kärsimys -
kiiri halki maamme.
Tällä kerralla se tapahtui lähellä San Diegon piirikunnassamme.
Silti pian alkoi kantautua paljon voimakkaampi ääni.
Kestävyyden, voiman ja toivon ääni.
Merkki uskosta Jumalaan.
Merkki alttiudesta löytää rakkautta -
myös koettelevimman ja kammottavimman tilanteen keskellä.
Kristittyjä eri tunnustuskunnista tuli juutalaisyhteisön kanssa -
rukoilemaan, laulamaan ja vannomaan uskollisuutta.
Rakkautta ja yhteyttä. Sitä tarvitaan.
Totta. Tässä olikin kaikki.
Ensi viikkoon, näkemiin ja Jumalan siunausta!
Suomennos: Marianne Tenetz